182 Euroopa Liidu Teataja 03/6. kd 31985R2039 25.7.1985 EUROOPA ÜHENDUSTE TEATAJA L 193/1 NÕUKOGU MÄÄRUS (EMÜ) nr 2039/85, 23. juuli 1985, millega muudetakse määrust (EMÜ) nr 1784/77 humala sertifitseerimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, (2) viimati muudetud 1979. aasta ühinemisaktiga, eriti selle artikli 2 lõiget 4, võttes arvesse komisjoni ettepanekut ning arvestades, et: määruses (EMÜ) nr 1784/77, (2) viimati muudetud määrusega (EMÜ) nr 3041/79, (3) sätestatakse sertifitseerimise üldeeskirjad; kõnealuse määruse artiklites 4 ja 5 sätestatakse, et igal pakendil ja sertifikaadil peavad olema andmed humalasordi või -sortide koh- ta; seda nõuet ei ole võimalik täita selliste katsesortide puhul, mille turustamine on juhuti vajalik, kui kõnealuste toodetega tehakse õlletööstuses täismõõdulisi katseid; eespool nimetatud määrusesse tuleks lisada erisätted, mis käsitlevad pakenditele ja sertifikaatidele kantavat nimetatud humalate kirjeldust, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 1784/77 lisatakse järgmine artikkel: “Artikkel 5a Kui humalad on pärit arendamisel olevatest katsesortidest, mille on tootnud mõni uurimisinstituut oma tööruumides või mõni tootja sellise instituudi nimel, võib artikli 4 punktis b ja artikli 5 lõike 1 punktis f nimetatud sordi või sortide andmed asendada nimetuse või numbriga, mille alusel on võimalik kõnealust katsesorti identifitseerida.” Artikkel 2 Käesolev määrus jõustub kolmandal päeval pärast selle avaldamist Euroopa Uhenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1985 (1) EÜTL 175, 4.8.1971, lk 1. (2) EÜTL 200, 8.8.1977, lk 1. (3) EÜTL 343, 31.12.1979, lk 4. Nõukogu nimel eesistuja J. POOS